Document ID: /roh_data/filtered/fineweb-2-filterrobots_roh.jsonl.gz/20259

Tras questa decisiun po il Myanmar profitar suenter pli che dus decennis puspè da levgiaments da duana. Barack Obama ademplescha uschia ina empermischun fatga a la purtadra dal premi nobel Aung San Suu Kyi.
Durant decennis ha cumandà in reschim militar en il Myanmar ed provocà uschia sancziuns. En l’atun 2010 ha il reschim fatg ina midada surprendenta. Quella midada è sbuccada il november 2015 en las emprimas elecziuns parlamentaras libras. Victura da las elecziuns è stada la Liga Naziunala per Democrazia da Suu Kyi.
RR novitads 11:00